PRIMĂRIA MUNICIPIULUI TIMIŞOARA                                        APROBAT
DIRECŢIA PATRIMONIU                                                                    PRIMAR
BIROU LICITATII CONTRACTE SAD
Nr.DP2010-010141/31.05.2011                                                  dr. ing. Gheorghe Ciuhandu                 

REFERAT

 In evidenţele noastre avem spaţii cu altă destinaţie decât aceea de locuinţă situate în imobile revendicate în baza Legii nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989, închiriate cu contracte de închiriere a căror valabilitate a expirat.
 Revendicările sunt în diverse stadii de soluţionare administrativă sau juridică, nefiind până în prezent finalizate.
În conformitate cu art.21, alin (5), cap.III din Legea nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989:  “(5) Sub sancţiunea nulităţii absolute, până la soluţionarea procedurilor administrative şi, după caz, judiciare generate de prezenta lege, este interzisă înstrăinarea, concesionarea, locaţia de gestiune, asocierea în participaţiune, ipotecarea, locaţiunea, precum şi orice închiriere sau subînchiriere în beneficiul unui nou chiriaş, schimbarea destinaţiei, grevarea sub orice formă a bunurilor immobile - terenuri şi/sau construcţii notificate potrivit prevederilor prezentei legi ”.
În contractele de închiriere pentru suprafeţe locative cu altă destinaţie decât aceea de locuinţă există clauza prevăzută la art. 11 pct.4) care prevede: “Locaţiunea încetează de drept, odată cu schimbarea titularului dreptului de proprietate asupra spaţiului”.  
Din discuţiile purtate cu chiriaşii spaţiilor situate în imobile revendicate s-a constatat faptul că întâmpină greutăţi în desfăşurarea activităţii şi în relaţiile cu furnizorii de utilităţi deoarece se solicită dovada deţinerii spaţiului în care funcţionează, iar contractele de închiriere sunt expirate.
Se propune prelungirea contractelor de închiriere, pe o perioadă de 1 an, pentru următoarele spaţii cu altă destinaţie:
- Bv. Regele Carol I ( Tineretii ) nr.22, închiriat la S.C. HARAP ALB S.R.L., imobil revendicat;
- Bv. Regele Carol I ( Tineretii ) nr.22, închiriat la S.C. B & C S.R.L., imobil revendicat ;
S.C. HARAP ALB S.R.L. si S.C. B & C S..R.L. figureaza cu chiria lunara achitata la zi.
În şedinţa din data de 03.02.2011 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.351/2008, s-a hotărât întocmirea unui proiect de hotărâre pentru aprobarea prelungirii contractelor de închiriere, încheiate pentru spaţiile cu altă destinaţie decât aceea de locuinţă situate în imobile revendicate în baza Legii nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989, de la data expirarii pana la data de 31.12.2011, cu posibilitatea prelungirii anuale până la soluţionarea revendicării imobilului. 
	Având în vedere cele prezentate, 
PROPUNEM:

1. Emiterea unui Hotărâri de Consiliu Local care să aprobe prelungirea contractelor de închiriere, încheiate pentru spaţiile cu altă destinaţie decât aceea de locuinţă, prevăzute în ANEXA, care face parte integrantă din hotărâre, spaţii situate în imobile revendicate în baza Legii nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989, aflate în diverse stadii de soluţionare administrativă sau juridică, de la data expirarii pana la data de 31.12.2011 cu posibilitatea prelungirii anuale până la soluţionarea definitivă a revendicării imobilelor. 

VICEPRIMAR 					DIRECTOR 

ing. Adrian Orza 				ec. Miut Nicusor Constantin 

                                  SEF BIROU 

Ec. Koszegi Laura

                         CONSILIER

           ing. Voicu Marius 

AVIZAT 
SERVICIUL JURIDIC 

jur. Gabriela Albu

                                                                                                               

Cod FP 53-01, ver.1